Профориентация мәктәбенең тәүге сменаһында Советтар Союзы Геройы В.Г. Недошивин исемендәге 37-се мәктәптең кадет класы һәм 106-сы “Берҙәмлек” лицейының уҡыусылары шөғөлләнде. Каникул мәктәбе 28 ноябргә тиклем эшләп, 300 ҡатнашыусыны йәлеп итәсәк. Мәктәптә шөғөлләнеү бушлай. Бынан тыш, арктик биләмәләрҙе үҙләштереүгә бәйле һөнәрҙәр менән танышыу мөмкинлеге лә бар. “Төньяҡ балҡышы” профориентация мәктәбенең тулыраҡ программаһы менән В.И. Альбанов исемендәге ҡотопсылар музейының “Бәйләнештә”ге рәсми төркөмөндә танышырға мөмкин.